
През учебната 2017/2018 година училището продължи да работи по проект  BG05M2OP001-2.004-0004 „Развитие на способностите на учениците и повишаване мотивацията им за учене чрез дейности, развиващи специфични знания, умения и компетентности  (ТВОЯТ ЧАС). Той позволява обхващане и ангажираност на учениците в сформираните групи за обучителни затруднения,  което предполага по-добро усвояване на учебния материал с цел постигане на положителни резултати. В групите за извънкласни дейности по интереси в следобедните часове се дава възможност децата да развиват своите спортни и творчески умения. 
Осем от третокласниците и пет от четвъртокласниците са включени в група по интереси „Магията на приказките“. На 13.12.2017 г. се проведе публична изява, на която имаше официални гости и близки на учениците. 
Шест от учениците в 4. клас са включени в група за обучителни затруднения „Подготовка по НВО – IV клас“. В нея децата се подготвят за предстоящите изпити от системата на НВО. 
Десет второкласници участват в заниманията на групата по интереси „Велотуризъм“. 
Седмокласниците участват в две групи по проекта с цел по-доброто им представяне на НВО по български език и литература и математика. Групата по интереси е „Аз мога повече – подготовка по БЕЛ за НВО VІІ клас“. В нея участват 10 ученици. Групата по математика е за преодоляване на обучителни затруднения „Подготовка по математика за НВО VІІ клас“ включва 9 седмокласници. 
Десет ученици от прогимназиален етап работят в група по интереси „Традиции и новости“.

